**ПРИЈАВА**

**на конкурс за ЕРАСМУС+ КА1 програм мобилности са Универзитетом Хаен-Шпанија**

**(31.5. – 12.6. 2018.)**

Сви заинтересовани кандидати за ЕРАСМУС+ КА1 програм мобилности са Универзитетом Хаен – Шпанија треба да се пријаве и доставе продеканима факултета следеће документе најкасније до 11.6.2018. године:

1. Потврду о упису на одређену годину студија
2. Потврду о положеним испитима са тренутним просјеком оцјена
3. Биографију (формат Еуропас (Europass) биографије, доступан на интернету)
4. Мотивационо писмо
5. Потврду о познавању енглеског/шпанског језика (прихвата се потврда или сертифика језичких школа или копија положеног предмета језика из индекса)

Сви приложени документи ће бити бодовани (сваки факултет има право да одлучи који од наведених критерија има већу важност и тежину, те сходно томе да их бодује) од стране Комисије, коју чине:

1). Продекан за наставу факултета,

2). Продекан за научно-истраживачки рад факултета

3). Шеф катедре везано за област коју покрива размјена

4). Секретар Факултета или шеф/представник студентске службе

5). Чланови Комисије примарно треба да буду из реда академског особља, јер размјена подразумијева одлазак на другу институцију ради студирања и сакупљања ЕЦТС бодова, а сваки одабрани студент ће прије одласка морати, у сарадњи са продеканима, колегама из Шпаније и Канцеларијом за међуинародну сарадњу, да попуни Уговор о учењу који ће служити за јасну идентификаицју предмета које студент похађа у размјени и број ЕЦТС бодова које стиче њиховим успјешним комплетирањем, те омогућује једноставније признавање оствареног успјеха.

У случају једнаког броја бодова, предност се даје кандидату који испуњава 1 или више од сљедећих услова: 1). бољи просјек оцјена, 2). мање неположених испита из претходних година, 3). старија година, 4). боље владање страним језиком, 5). необновљена година и 5). кандидат који својим евентуалним одласком не нарушава наставни процес на одређеном предмету/смијеру/групи у наредној школској години.

Комисија ће коначну листу кандидата за размјену објавити 12.6.2018. године.